**Ministru kabineta noteikumu projekta**

**“Kārtība, kādā piemēro izņēmumus par pilsoņu iesaukšanu aktīvajā dienestā un iedzīvotāju mobilizāciju civilās aizsardzības formējumos un civilās aizsardzības pasākumu veikšanai, kā arī kārtība, kādā Nacionālo bruņoto spēku rezerves uzskaites struktūrvienību informē par minētajām personām, kurām piemērots izņēmums”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Kārtība, kādā piemēro izņēmumus par pilsoņu iesaukšanu aktīvajā dienestā un iedzīvotāju mobilizāciju civilās aizsardzības formējumos un civilās aizsardzības pasākumu veikšanai, kā arī kārtība, kādā Nacionālo bruņoto spēku rezerves uzskaites struktūrvienību informē par minētajām personām, kurām piemērots izņēmums” (turpmāk – noteikumu projekts) nosaka kārtību, kādā notiek informācijas apmaiņa starp Nacionālo bruņoto spēku rezerves uzskaites struktūrvienību un Mobilizācijas likuma 14.1 panta pirmajā un otrajā daļā noteikto personu pārstāvošajām iestādēm.Noteikumu projekts stāsies spēkā 2021. gada 1. septembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts saskaņā ar “Mobilizācijas likuma” 14.1 panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar grozījumiem Mobilizācijas likumā (likumprojekts Nr. 691/Lp13, pieņemts Saeimā otrajā lasījumā 2020. gada 22. oktobrī) Mobilizācijas likums tiek papildināts ar 14.1 pantu, kas noteiks personas, kas nav pakļautas Mobilizācijas likuma 13. un 14. pantā minētajai mobilizācijai. Atbilstoši Mobilizācijas likuma 14.1 panta otrajai daļai Ministru kabinets atkarībā no valsts apdraudējuma veida, tā intensitātes un rakstura var lemt par mobilizācijas izņēmumu attiecināšanu uz citām valsts un pašvaldības institūciju amatpersonām vai darbiniekiem, vai personām, kuras atrodas darba tiesiskajās attiecībās ar personām, kas nodrošina kritiskās infrastruktūras darbības nepārtrauktību vai kritisko finanšu nozares pakalpojumu pieejamību.Pamatojoties uz Mobilizācijas likuma 14.1 panta trešās daļas deleģējumu, Aizsardzības ministrija ir izstrādājusi šo noteikumu projektu. Noteikumu projekts noteic kārtību, kādā Mobilizācijas likuma 14.1 panta otrajā daļā minētajām personām piemēro izņēmumus pilsoņu iesaukšanai aktīvajā dienestā un iedzīvotāju mobilizācijai civilās aizsardzības formējumos un civilās aizsardzības pasākumu veikšanai, kā arī kārtību, kādā Nacionālo bruņoto spēku rezerves uzskaites struktūrvienību informē par šā panta pirmajā un otrajā daļā minētajām personām.Par valsts apdraudējuma pārvarēšanu atbildīgo kompetento valsts un pašvaldību institūciju uzdevumi ir paredzēti Valsts aizsardzības plānā[[1]](#footnote-1), Valsts civilās aizsardzības plānā[[2]](#footnote-2) (kara laika sadaļā) un Katastrofu medicīnas plānā[[3]](#footnote-3) (kara laika sadaļā).Noteikumu projekts attiecas uz visām valsts un pašvaldības institūcijām un personām (ar to noteikumu projekta tekstā ir saprotamas juridiskas personas, tajā skaitā publiskai personai piederošas kapitālsabiedrības), kas ir uzskatāmas par kritisko infrastruktūru vai kritisko finanšu nozares pakalpojumu sniedzējiem. Atbilstoši Nacionālā drošības likuma 10. panta 3. punktam Ministru kabineta kompetencē ir apstiprināt kritiskās infrastruktūras kopumu. Ministru kabineta 2010. gada 1. jūnija noteikumu Nr. 496 “Kritiskās infrastruktūras, tajā skaitā Eiropas kritiskās infrastruktūras, apzināšanas un darbības nepārtrauktības plānošanas un īstenošanas kārtība” 24.1. apakšpunkts nosaka, ka Valsts drošības dienests, Satversmes aizsardzības birojs vai Militārās izlūkošanas un drošības dienests atbilstoši noteiktajai kompetencei informē kritiskās infrastruktūras īpašnieku vai tiesisko valdītāju par tā valdījumā esošās kritiskās infrastruktūras iekļaušanu kritiskās infrastruktūras kopumā. Atbilstoši Mobilizācijas likuma 14.1 panta pirmajai un otrajai daļai noteikumu projekts paredz divu veidu izņēmumu attiecināšanu iesaukšanai aktīvajā dienestā un iedzīvotāju mobilizāciju civilās aizsardzības formējumos un civilās aizsardzības pasākumu veikšanai.Pirmkārt, izņēmumi Mobilizācijas likuma 14.1pantapirmajā daļā tiek attiecināti uz visām personām, kas ieņem noteiktus amatus vai veic noteiktus pienākumus un kuru pienākumu turpināšana mobilizācijas gadījumā būtu svarīgāka nekā šo personu mobilizācija Nacionālajos bruņotajos spēkos vai civilās aizsardzības formējumos. Līdz ar to attiecībā uz šīm personām ir paredzēta kārtība, ka noteikumu projektā noteiktās institūcijas nodrošina regulāru aktuālās informācijas sniegšanu Nacionālo bruņoto spēku rezerves uzskaites struktūrvienībai par personām, uz kurām attiecas izņēmums mobilizācijas gadījumā, proti:1. Valsts prezidenta kanceleja sniedz informāciju par Mobilizācijas likuma 14.1 panta pirmās daļas 1. punktā minētajām personām.

Valsts prezidenta kanceleja sniedz informāciju par tās amatpersonām un darbiniekiem, ņemot vērā, ka tā uzskatāma par primāro informācijas turētāju.1. Saeimas Administrācija – par Mobilizācijas likuma 14.1 panta pirmās daļas 2. punktā minētajām personām.

Saeimas Administrācija sniedz informāciju par Saeimas deputātiem, ņemot vērā, ka tā uzskatāma par primāro informācijas turētāju.1. Centrālā vēlēšanu komisija – par Mobilizācijas likuma 14.1 panta pirmās daļas 3. punktā minētajām personām.

Atbilstoši Eiropas Parlamenta vēlēšanu likuma 44. pantam Centrālā vēlēšanu komisija ir atbildīga par Eiropas Parlamenta vēlēšanu vadību, tādējādi tās rīcībā ir primārā apkopotā informācija gan par Eiropas Parlamenta deputātiem;1. Valsts kanceleja – par Mobilizācijas likuma 14.1 panta pirmās daļas 5. un 7. punktā minētajām personām.

Atbilstoši Valsts kancelejas nolikuma 4.21. punktam Valsts kanceleja kārto Ministru prezidenta, Ministru prezidenta biedra, ministru, parlamentāro sekretāru un to personu uzskaites lietas, kuras iecēlis amatā Ministru kabinets, Ministru prezidents vai Ministru prezidenta biedrs, un noformē nepieciešamos dokumentus. Attiecīgi Valsts kancelejas rīcībā ir primārā informācija par Ministru prezidentu, ministriem un par tām personām, kuras iecēlis amatā Ministru kabinets.1. Ministrijas – par Mobilizācijas likuma 14.1 panta pirmās daļas 6. punktā minēto personu.

Atbilstoši Valsts pārvaldes iekārtas likuma 18. pantam Ministrija ir attiecīgās valsts pārvaldes nozares vadošā (augstākā) iestāde. Ministrija organizē un koordinē likumu un citu normatīvo aktu īstenošanu, tā piedalās nozares politikas izstrādāšanā. Ministrija sniedz informāciju par tās valsts sekretāru.1. Finanšu ministrija – par Mobilizācijas likuma 14.1 panta pirmās daļas 8. un 9. punktā minētajām personām.

Finanšu ministrija sniedz informāciju par tās padotībā esošajām iestādēm un atbilstošajiem nozares darbiniekiem, tādējādi nodrošinot nepieciešamās informācijas apkopošanu.1. Latvijas Republikas Tiesībsarga birojs – par Mobilizācijas likuma 14.1 panta pirmās daļas 10. punktā minēto personu.
2. Latvijas Banka – par Mobilizācijas likuma 14.1 panta pirmās daļas 11. punktā minētajām personām.
3. Latvijas Republikas Valsts kontrole – par Mobilizācijas likuma 14.1 panta pirmās daļas 12. punktā minētajām personām.
4. Finanšu un kapitāla tirgus komisija – par Mobilizācijas likuma 14.1 panta pirmās daļas 13. punktā minētajām personām.
5. Nacionālā elektronisko plašsaziņas līdzekļu padome – par Mobilizācijas likuma 14.1 panta pirmās daļas 14. punktā minētajām personām.
6. Sabiedrisko pakalpojumu regulēšanas komisija – par Mobilizācijas likuma 14.1 panta pirmās daļas 15. punktā minētajām personām.
7. Latvijas Republikas Satversmes tiesa – par Mobilizācijas likuma 14.1 panta pirmās daļas 16. punktā minētajām personām.
8. Tieslietu ministrija – par Mobilizācijas likuma 14.1 panta pirmās daļas 18., 19., 22. punktā minētajām personām.

Tieslietu ministrija sniedz informāciju par tās padotībā esošajām iestādēm un rajona (pilsētu) tiesu un apgabaltiesu tiesnešiem, tādējādi nodrošinot nepieciešamās informācijas apkopošanu.1. Augstākā tiesa – par Mobilizācijas likuma 14.1 panta pirmās daļas 17. punktā minētajām personām.

Augstākās tiesas administratīvo darbu saskaņā ar likuma “Par tiesu varu” 50.1 panta pirmajā daļā noteikto organizē un nodrošina Augstākās tiesas Administrācija. Attiecīgi Augstākā tiesa sniedz informāciju par tām personām (tiesnešiem), kuri tiek nozīmēti darbam karatiesā, ņemot vērā, ka tā uzskatāma par primāro informācijas turētāju. 1. Ģenerālprokuratūra – par Mobilizācijas likuma 14.1 panta pirmās daļas 20. punktā minētajām personām.

Karatiesu likuma 8. panta otrā daļa noteic, ka prokuroru reģistru izveido un uztur Ģenerālprokuratūra. Attiecīgi Ģenerālprokuratūra sniedz informāciju par tām personām (prokuroriem), kuri tiek nozīmēti darbam karatiesā, ņemot vērā, ka tā uzskatāma par primāro informācijas turētāju.1. Latvijas Zvērinātu advokātu padome - par Mobilizācijas likuma 14.1 panta pirmās daļas 21. punktā minēto personu.

Atbilstoši Karatiesu likuma 9. panta otrā daļa noteic, ka advokātu reģistru izveido un uztur Latvijas Zvērinātu advokātu padome. Attiecīgi Latvijas Zvērinātu advokātu padome sniedz informāciju par tām personām (advokātiem), kuri tiek nozīmēti darbam karatiesā, ņemot vērā, ka tā uzskatāma par primāro informācijas turētāju.1. Iekšlietu ministrija – par Mobilizācijas likuma 14.1 panta pirmās daļas 22. punktā minētajām personām.

Iekšlietu ministrija sniedz informāciju par tās padotībā esošajām iestādēm un nozares darbiniekiem, tādējādi nodrošinot nepieciešamās informācijas apkopošanu.1. Ārlietu ministrija – par Mobilizācijas likuma 14.1 panta pirmās daļas 24. punktā minētajām personām.

Ārlietu ministrija sniedz informāciju par diplomātiem, diplomātiskā un konsulārā dienesta amatpersonām un darbiniekiem, kuri nodarbināti Latvijas Republikas diplomātiskajās un konsulārajās pārstāvniecībās ārvalstīs.1. Pašvaldības dome – par Mobilizācijas likuma 14.1 panta pirmās daļas 25., 26. un 27. punktā minētajām personām.

Pašvaldības dome sniedz informāciju par tās izpilddirektoru un pašvaldības deputātiem, kā arī par pašvaldības policijas amatpersonām un darbiniekiem kā pašvaldības policijas dibinātāja, ņemot vērā, ka tā ir uzskatāma par primāro informācijas turētāju.1. Ostas policija – par Mobilizācijas likuma 14.1 panta pirmās daļas 28. punktā minētajām personām.

Ostas policija sniedz informāciju par tās darbiniekiem un amatpersonām, ņemot vērā, ka tā ir uzskatāma par primāro informācijas turētāju.1. Korupcijas novēršanas un apkarošanas birojs – par Mobilizācijas likuma 14.1 panta pirmās daļas 29. punktā minētajām personām.

Korupcijas novēršanas un apkarošanas birojs sniedz informāciju par tā amatpersonām un darbiniekiem, nodrošinot nepieciešamās informācijas aizsardzības prasības un atbilstoši tā noteiktajām procedūrām un kārtībai.Mobilizācijas likuma 14.1 panta pirmajā daļā minētās personas, ja tās atbilst normatīvajos aktos noteiktajam rezerves karavīra statusam, uz amata pildīšanas laiku tiek noņemtas no mobilizācijai pakļauto rezervistu uzskaites.Noteikumu projekts paredz atsevišķu kārtību kādā tiek nodrošināta informācijas apmaiņa starp valsts drošības iestādēm un Nacionālajiem bruņotajiem spējiem, nosakot, ka Nacionālie bruņotie spēki un valsts drošības iestāde atsevišķi vienojas par informācijas sniegšanas kārtību par Mobilizācijas likuma 14.1 panta pirmās daļas 23.punktā norādītajām personām. Šāda atsevišķa kārtība tiek paredzēta, ņemot vērā, ka informācija par valsts drošības iestāžu darbiniekiem ir valsts noslēpuma objekts un uzskatāma par īpaši sensitīvu.Otrkārt, cita kārtība ir paredzēta attiecībā uz izņēmumiem, kurus nosaka, pamatojoties uz Mobilizācijas likuma 14.1 panta otro daļu, un tie ir attiecināmi uz citām valsts un pašvaldības institūciju amatpersonām vai darbiniekiem vai personām, kuras atrodas darba tiesiskajās attiecībās ar personām, kas nodrošina kritiskās infrastruktūras darbības nepārtrauktību vai kritisko finanšu nozares pakalpojumu pieejamību. Ņemot vērā, ka šajā gadījumā izņēmums tiek paredzēts pie nosacījuma, kas pieprasa atsevišķu izvērtējumu par to, uz kurām personām tas būtu attiecināms, nevis uz iepriekš definētajām amatu grupām, kas ir noteiktas likumā, ir nepieciešama atšķirīga izņēmumu piemērošanas kārtība. Proti, lai nodrošinātu iespēju pieņemt lēmumu par izņēmuma piemērošanu, valsts un pašvaldības institūcijas, kā arī personas, kas nodrošina kritiskās infrastruktūras darbības nepārtrauktību vai kritisko finanšu nozares pakalpojumu pieejamību, ir atbildīgas par nepieciešamā (minimālā) personāla noteikšanu (nosakot konkrētus amatus un to skaitu) kritisko funkciju veikšanai (turpmāk – kritiskais personāls). Veicot attiecīgo izvērtējumu par nepieciešamā kritiskā personāla noteikšanu, valsts un pašvaldības institūcijas, kā arī personas, kas nodrošina kritiskās infrastruktūras darbības nepārtrauktību vai kritisko finanšu nozares pakalpojumu pieejamību, vadoties pēc saviem ieskatiem un ņemot vērā noteikto nozares specifiku un citus apsvērumus, var paredzēt nepieciešamība noteikt rezerves kritisko personālu, uz kuriem būtu attiecināmi mobilizācijas izņēmumi. Vienlaikus kritiskā personāla noteikšanas nosacījums nav attiecināms uz tām valsts un pašvaldību institūcijām, uz kuru amatpersonu un darbiniekiem jau tiek attiecināts mobilizācijas izņēmums atbilstoši Mobilizācijas likuma 14.1panta pirmajai daļai.Funkcijas, kas ir saistītas ar valsts apdraudējuma pārvarēšanu, ir noteiktas plānošanas dokumentos un paredz tiešu darbību valsts apdraudējuma pārvarēšanā (piemēram, Valsts aizsardzības plāns, Valsts civilās aizsardzības plāns (kara laika sadaļa), Katastrofu medicīnas plāns (kara laika sadaļa)). Noteikumu projekts nosaka, ka kritiskā personāla sarakstu apstiprina attiecīgās valsts un pašvaldības institūcijas vadītājs, bet personām, kas nodrošina kritiskās infrastruktūras darbības nepārtrauktību vai kritisko finanšu nozares pakalpojumu pieejamību – tās pilnvarotā persona.Tajā pašā laikā atbildīgās nozares ministrijas veicamā kritiskā personāla izvērtēšana ir uzskatāma par daļu no kritiskās infrastruktūras darbības nepārtrauktības plānu izņēmuma stāvokļa vai kara laikam izvērtēšanas (Grozījumu Ministru kabineta 2010. gada 1. jūnija noteikumos Nr. 496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība” izpratnē). Vienlaikus nozares ministrija var noteikt papildus iekšējās kārtības nosacījumus, kādā saskaņojama un iesniedzama informācija par mobilizācijas izņēmumu piemērošanu attiecībā uz tās padotības iestādēm vai kapitālsabiedrībām, kurās tā ir kapitāldaļu turētāja.Vienlaikus noteikumu projekts paredz, ka gadījumā, ja noteikta persona ir uzskatāma par kritisko personālu ārstniecības iestādē un tajā pašā laikā ir arī rezerves karavīru uzskaitē, Nacionālo bruņoto spēku rezerves uzskaites struktūrvienība ierosina attiecīgajai ārstniecības iestādei aizstāt konkrēto personu ar citu (alternatīvu) personu, kas tiktu iesaistīta kritisko funkciju nodrošināšanā ārkārtas vai izņēmuma stāvokļa gadījumā.Šāds mehānisms ir ieviests, lai rastu nepieciešamo līdzsvaru starp nepieciešamību nodrošināt kritisko funkciju īstenošanas nepārtrauktību un plašākām valsts aizsardzības interesēm. Proti, pieņemot, ka ārstniecības iestāžu kopējais personāls, kas varētu tikt iesaistīts kritisko funkciju veikšanā, ir lielāks nekā minimāli nepieciešamais, būtu iespējams rast atbilstošo risinājumu šādos noteiktos gadījumos.Savukārt personām, uz kurām attieksies mobilizācijas izņēmumi, būs jāturpina savas darba tiesiskās attiecības esošajās darba vietās. Attiecīgi valsts un pašvaldību institūciju un personu, kas nodrošina kritiskās infrastruktūras darbības nepārtrauktību vai kritisko finanšu nozares pakalpojumu pieejamību, spēja nodrošināt kritisko funkciju īstenošanu tiek uzskatīta par prioritāru. Līdzīga mobilizācijas izņēmumu noteikšanas metodika tiek izmantota arī citās NATO un ES dalībvalstīs.Nepieciešams ņemt vērā, ka Valsts aizsardzības plānā[[4]](#footnote-4) var būt iekļauts atsevišķs regulējums par nozarēm, uz kurās strādājošiem neattieksies vispārējie noteiktie izņēmumi pilsoņu iesaukšanai aktīvajā dienestā un iedzīvotāju mobilizāciju civilās aizsardzības formējumos.Vienlaikus, ņemot vērā dažādu nozaru specifiku un cilvēkresursu pieejamību, ja tomēr noteikto personu nav iespējams aizstāt, atbilstoši noteikuma projektam attiecīgā institūcija par to informē Nacionālo bruņoto spēku rezerves uzskaites struktūrvienību un šī persona uz amata pildīšanas laiku tiek noņemta no mobilizācijai pakļauto rezerves karavīru uzskaites. Tāpat praksē var rasties situācijas, ka personas, kas nodrošina kritisko funkciju veikšanu (veicot to kā papildus darbu), var vienlaikus atrasties darba tiesiskajās attiecībās kā, piemēram, Iekšlietu ministrijas sistēmas iestādes amatpersona ar speciālo dienesta pakāpi vai kā kādas citas valsts iestādes darbinieks. Līdz ar to personas, kas nodrošina kritisko funkciju veikšanu, tās kritiskajā personālā neiekļauj tādas personas, uz kurām attiecas Mobilizācijas likuma 14.1 panta pirmā daļa, jo izņēmuma stāvokļa gadījumā tām būs nepieciešams veikt savu pamatdarbu.Ņemot vērā, ka Latvijas valsts un pašvaldību pārvaldē nepastāv amatpersonu un darbinieku uzskaites sistēma, kas aptvertu visu Mobilizācijas likuma 14.1 panta pirmajā daļā minēto personu loku, kā arī faktu, ka kritisko personālu pamatā ir spējīgas noteikt tikai pašas atbildīgās institūcijas vai juridiskās personas, veicot kritisko funkciju izvērtējumu, tikai šāda kārtība, kurā katra noteiktā atbildīgā institūcija un juridiskā personas patstāvīgi un regulāri sniedz attiecīgo informāciju Nacionālo bruņoto spēku rezerves uzskaites struktūrvienībai, var sasniegt Mobilizācijas likumā paredzēto mērķi, proti, nodrošināt nepieciešamo aktuālo informāciju par tām personām, kurām būtu piemērojams izņēmums par pilsoņu iesaukšanu aktīvajā dienestā un iedzīvotāju mobilizāciju civilās aizsardzības formējumos un civilās aizsardzības pasākumu veikšanai.Tāpat noteikumu projekts paredz noteikt kārtību, kādā notiek informācijas apmaiņa starp Mobilizācijas likuma 14.1 panta pirmajā un otrajā daļā noteiktajām personu pārstāvošajām iestādēm, valsts un pašvaldības institūcijām, kā arī personām, kas nodrošina kritiskās infrastruktūras darbības nepārtrauktību vai kritisko finanšu nozares pakalpojumu pieejamību, un Nacionālajiem bruņotajiem spēkiem. Proti, noteiktās atbildīgās institūcijas informāciju par personām, kurām noteikti mobilizācijas izņēmumi, norādot personas vārdu, uzvārdu un personas kodu, nosūta Nacionālo bruņoto spēku rezerves uzskaites struktūrvienībai, elektroniski vai izvēloties citu nosūtīšanas veidu, ja tas nepieciešams, lai nodrošinātu attiecīgās informācijas aizsardzību.Šīs informācijas nosūtīšana tiek veikta vienu reizi gadā (līdz kārtējā gada 1. martam), lai nodrošinātu uzskaites datu regulāru sinhronizēšanu par visām personām, kurām ir noteikti mobilizācijas izņēmumi. Vienlaikus noteikumu projekts paredz iespēju Nacionālo bruņoto spēku rezerves personāla uzskaites struktūrvienībai atsevišķi pieprasīt šādu informāciju, ja ir šāda nepieciešamība. Lai nodrošinātu nepieciešamās informācijas aprites nepārtrauktību un kontroli, paredzēts, ka Aizsardzības ministrija (sadarbībā ar Nacionālo bruņoto spēku rezerves uzskaites struktūrvienību) koordinē starpministriju līmenī un sūta atgādinājuma vēstules par šādas informācijas sniegšanas nepieciešamību.Pēc šīs informācijas saņemšanas Nacionālo bruņoto spēku rezerves uzskaites struktūrvienība veic atbilstošas korekcijas mobilizācijai pakļauto, rezerves karavīru un rezervistu uzskaites datubāzēs, nodrošinot, ka kritiskais personāls uz amata ieņemšanas laiku mobilizācijas gadījumā netiek iesaukts aktīvajā dienestā.Ņemot vērā jautājuma sensitīvo raksturu, noteikumu projekts nosaka, ka informācija par Mobilizācijas likuma 14.1 panta minētajām personām ir klasificējama vismaz kā ierobežotas pieejamības informācija, ja citos normatīvajos aktos nav noteikts citādi. Attiecīgā informācija var tikt klasificēta ar citu, augstāku informācijas aizsardzības statusu, kā, piemēram, informācija dienesta vajadzībām, ja tas ir nepieciešams objektīvu iemeslu dēļ vai to nosaka citi normatīvie akti. Kā piemēru ir iespējams minēt Ārlietu ministriju, kur atbilstoši Diplomātiskā un konsulārā dienesta likuma 26. pantam informācija par tās darbību, tajā skaitā darbiniekiem, tiek noteikta kā informāciju dienesta vajadzībām. Šādā gadījumā attiecīgā iestāde minēto informāciju sagatavo atbilstoši noteiktajām informācijas aizsardzības prasībām, kas tiek arī nodrošinātas. Kopumā šāds nosacījums tiek noteikts, apzinoties, ka kritiskā personāla drošības nodrošināšana ir būtisks priekšnosacījums, lai spētu īstenot noteiktās kritiskās funkcijas un nodrošinātu to nepārtrauktību ārkārtas situācijā vai izņēmuma stāvokļa gadījumā. Šādas informācijas plaša pieejamība varētu pakļaut konkrētās personas noteiktiem riskiem, kavēt vai traucēt īstenot tām noteikto uzdevumu izpildi. Vienlaikus šī informācija ir uzskatāma par aizsargājumu arī tā iemesla dēļ, ka skar privāto personu datus, tādējādi ir pakļauta personas datu aizsardzības prasībām.Ja uz personu attieksies izņēmumi atbilstoši noteikumiem par pilsoņu iesaukšanu aktīvajā dienestā un iedzīvotāju mobilizāciju civilās aizsardzības formējumos un civilās aizsardzības pasākumu veikšanai, to nepieciešams informēt attiecīgo personu, piemēram, attiecīgo informāciju norādot amatu aprakstā, iekļaujot darba līgumā, to nosakot ar atsevišķu iestādes izdotu iekšēju rīkojumu (piemēram, par kritisko personālu) vai citādi. Tāpat ņemot vērā, ka valsts un pašvaldību iestāžu amatu amatpersonu un darbinieku apraksti nav nosakāmi kā ierobežotas pieejas informācija, par ierobežotas pieejamības informāciju ir uzskatāms apkopots kritiskā personāla saraksts, nevis informācija par individuāliem valsts vai pašvaldību iestāžu amatiem.Neskatoties uz šajos noteikumos paredzētajiem mobilizācijas izņēmumiem, rezerves karavīri, uz kuriem attieksies noteiktie izņēmumi, turpinās iesaistīties plānotajās militārajās mācībās normatīvajos aktos noteiktajā kārtībā.Pie nosacījuma, ja likumīgās valsts varas un pārvaldes institūcijas ir likvidētas nedemokrātiskā veidā vai citas valsts militāra iebrukuma rezultātā, neatkarības saglabāšanas vai atjaunošanas interesēs (Nacionālās drošības likuma 25. panta izpratnē) personas, uz kurām attiecas izņēmums par pilsoņu iesaukšanu aktīvajā dienestā un iedzīvotāju mobilizāciju civilās aizsardzības formējumos un civilās aizsardzības pasākumu veikšanu, var īstenot tām Nacionālās drošības likuma 25.1 pantā dotās tiesības, t. sk. izrādīt bruņotu pretošanos un iekļauties Nacionālo bruņoto spēku sastāvā.Noteikumu projekts stāsies spēkā 2021. gada 1. septembrī, jo tā piemērošana ir saistīta ar grozījumiem Ministru kabineta 2010. gada 1. jūnija noteikumos Nr. 496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība”.Lai novērstu pārklāšanos starp militāro un civilās aizsardzības personāla resursu plānošanu, projekta ieviešanas rezultātā tiek jau miera laikā izveidota caurspīdīga un paredzama sistēma, kuras ietvaros tiek noteikti amati (un ar tiem saistītās konkrētās fiziskās personas), kas izņēmuma laikā netiek pakļautas mobilizācijai, bet turpina pildīt savus ar kritisko funkciju nodrošināšanu saistītos amata pienākumus. Projekts paredz, ka par nozari atbildīgā ministrija izvērtē tās nozares kompetencē esošo personu, kas nodrošina kritiskās infrastruktūras vai kritisko finanšu nozares pakalpojumu darbības nepārtrauktību, kritiskā personāla sarakstu, nepieciešamības gadījumā rekomendējot izmaiņas. Kritiskā personāla saraksta izvērtēšana notiek kritiskās infrastruktūras darbības nepārtrauktības plānu izņēmuma stāvokļa vai kara laikam izvērtēšanas ietvaros (saskaņā ar Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtību). |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija un Nacionālie bruņotie spēki. |
| 4. | Cita informācija | Likumprojektā lietotais termins “Nacionālo bruņoto spēku rezerves uzskaites struktūrvienība” noteikts Militārā dienesta likuma 64. pantā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs valsts un pašvaldību institūcijas, personas, kas nodrošina kritiskās infrastruktūras darbības nepārtrauktību vai kritisko finanšu nozares pakalpojumu pieejamību, kā arī Nacionālo bruņoto spēku rezerves uzskaites struktūrvienību.Vienlaikus atkarībā no apdraudējuma apjoma un intensitātes tiesību akts ietekmēs ikvienu sabiedrības daļu, kura būs pakļauta militāro apdraudējumu regulējošajiem normatīvajiem aktiem un plāniem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs minimāli pieaugs noteikumu projekta 10. punktā norādītajām institūcijām, kurām būs pienākums vienu reizi gadā vai pēc pieprasījuma sniegt informāciju Nacionālo bruņoto spēku rezerves uzskaites struktūrvienībai par personām, kurām noteikti mobilizācijas izņēmumi. Administratīvais slogs minimāli pieaugs arī Nacionālo bruņoto spēku rezerves uzskaites struktūrvienībai – apkopojot un aktualizējot saņemto informāciju. Tomēr šāds aministratīvā sloga pieaugums vērtējams kā maznozīmīgs un tas neradīs ietekmi uz institūciju spēju veikt līdz šim tām noteiktās funkcijas. |
| 3. | Administratīvo izmaksu monetārs novērtējums | Nav precīzi aprēķināms. Paredzamā administratīvā sloga apmērs nav precīzi nosakāms, ņemot vērā vairāku atšķirīgo nozaru specifiku, kā arī dažādo institūciju apmērus un esošo darbinieku uzskaites sistēmas praksi. Vienlaikus, lai arī sākotnēji administratīvais slogs varētu būt lielāks, izveidojot sākotnējo kritiskā personāla sarakstu, paredzams, ka turpmākajos gados tas ievērojami samazinātos un nebūtu uzskatāms par būtisku.Attiecībā uz Nacionālo bruņoto spēku rezerves uzskaites struktūrvienību administratīvais slogs nav precīzi aprēķināms un nodalāms, ņemot vērā, ka tā jau pašlaik ir uzskatāma par tās kompetenci un primāro funkciju atbilstoši Ministru kabineta 2007. gada 20. novembra noteikumu Nr. 779 "Kārtība, kādā rezerves karavīrus un rezervistus reģistrē, uzskaita un iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem" 1. punktam. |
| 4. | Atbilstības izmaksu monetārs novērtējums | Nav precīzi aprēķināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi Mobilizācijas likumā (likumprojekts Nr. 691/Lp13, pieņemts Saeimā otrajā lasījumā 2020. gada 22. oktobrī). |
| 2. | Atbildīgā institūcija | Aizsardzības ministrija |
| 3. | Cita informācija | Projekts ir saistīts un tiek virzīts vienlaikus ar Ministru kabineta noteikumu projektu “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (VSS-57). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1. apakšpunktu sabiedrības pārstāvji ir aicināti līdzdarboties, rakstiski sniedzot viedokli par tiesību akta projektu. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Aizsardzības ministrijas tīmekļvietnē [www.mod.gov.lv](http://www.mod.gov.lv). |
| 2. | Sabiedrības līdzdalība projekta izstrādē | Tiesību akta projekts 2021. gada 5. janvārī uz 2 nedēļām publicēts Aizsardzības ministrijas mājaslapas sadaļā “Sabiedriskās un publiskās apspriešanas” <https://www.mod.gov.lv/lv/nozares-politika/sabiedribas-lidzdaliba/sabiedriskas-un-publiskas-apspriesanas>  |
| 3. | Sabiedrības līdzdalības rezultāti | Sabiedrības pārstāvji nav izteikuši viedokli par likumprojektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Visas valsts institūcijas, kuras saskaņā ar Nacionālās drošības likumu un citiem normatīvajiem aktiem ir atbildīgas par valsts apdraudējuma situācijas pārvarēšanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju un institucionālās struktūras ietvaros. Likumprojekta izpildē iesaistītās institūcijas to realizēs esošā finansējuma ietvaros. |
| 3. | Cita informācija | Nav. |

Ministru prezidenta biedrs,

aizsardzības ministrs A. Pabriks

H. Rozēns, 67335072

Heinrihs.Rozens@mod.gov.lv

A. Astukevičs, 67335258

Armands.Astukevics@mod.gov.lv

1. Atbilstoši Nacionālās drošības likuma 31. panta pirmajai daļai *Valsts aizsardzības plānu* izstrādā, pamatojoties uz Militāro draudu analīzi un Valsts aizsardzības koncepcijā noteiktajiem principiem. Tajā nosaka konkrētus valsts aizsardzības pasākumus, prioritātes un nepieciešamos resursus, kā arī Nacionālo bruņoto spēku, valsts varu un pārvaldi realizējošo institūciju, pašvaldību, fizisko un juridisko personu nepieciešamo gatavību un darbību valsts aizsardzībā. [↑](#footnote-ref-1)
2. Atbilstoši Nacionālās drošības likuma 36. panta pirmajai daļai *Valsts civilās aizsardzības plāns* ietver valsts civilās aizsardzības sistēmas nodrošināšanas pasākumus, kā arī ārkārtējām situācijām paredzētus preventīvus, gatavības un reaģēšanas pasākumus un šādu situāciju seku likvidēšanas pasākumus, kā arī nosaka civilās aizsardzības sistēmas darbību militāra iebrukuma vai kara gadījumā. [↑](#footnote-ref-2)
3. Atbilstoši Ministru kabineta 2011. gada 13. decembra noteikumu Nr.948 “Katastrofu medicīnas sistēmas organizēšanas noteikumi” 17. punktam *Katastrofu medicīnas plānu* izstrādā, lai nodrošinātu katastrofu medicīnas sistēmas gatavību reaģēt un sniegt koordinētu neatliekamo medicīnisko palīdzību ārkārtas medicīniskajā situācijā un ārkārtas sabiedrības veselības situācijā. [↑](#footnote-ref-3)
4. Nacionālās drošības likums 31.pants. Valsts aizsardzības plāns (1) Valsts aizsardzības plānu izstrādā, pamatojoties uz Militāro draudu analīzi un Valsts aizsardzības koncepcijā noteiktajiem principiem. Tajā nosaka konkrētus valsts aizsardzības pasākumus, prioritātes un nepieciešamos resursus, kā arī Nacionālo bruņoto spēku, valsts varu un pārvaldi realizējošo institūciju, pašvaldību, fizisko un juridisko personu nepieciešamo gatavību un darbību valsts aizsardzībā. [↑](#footnote-ref-4)